Aleksandar B. Nedeljković

**Aleksandar B. Nedeljković** (rođen u Beogradu 1950. godine) je srpski književni istoriograf, teoretičar, prevodilac, pedagog, urednik i popularizator naučne fantastike.

Diplomirao 1973. na Filološkom fakultetu u Beogradu, grupa Engleski jezik i književnost; magistrirao 1976, a doktorirao 1994. Dvadeset pet godina radio u Desetoj beogradskoj gimnaziji kao profesor engleskog jezika. Od 2002. godine radi kao docent za predmet Engleska književnost na Katedri za engleski jezik i književnost na Filološko-umetničkom fakultetu – FILUM-u, Univerziteta u Kragujevcu.

Objavio je oko 400 popularizatorskih, stručnih i naučnih članaka o NF žanru, uglavnom u Emitoru, ali i u inostranim i srpskim naučnim časopisima.

Preveo je preko 250 priča i oko 70 knjiga; uglavnom naučnofantastične romane, ali i desetak knjiga iz oblasti popularne nauke, naročito kvantne fizike i kosmologije, kao i istorijska i političko-publicistička dela.

Bio je od 1981. godine aktivan član Prvog srpskog fandoma, i Društva ljubitelja fantastike „Lazar Komarčić“ u kome je 1987. do 1994. godine, bio sekretar. Kao urednik prozina *[[Emitor]]*, istoriograf fandoma i sekretar društva imao je bitnu ulogu u očuvanju i obnovi „Lazara Komarčića“ tokom kriznih 1990-ih.

Prvi je u zemljama bivše Jugoslavije počeo da predaje naučnu fantastiku kao nastavni predmet književnosti, i to kao dvosemestralni obavezni predmet na četvrtoj godini studija anglistike u Kragujevcu.

Osnivač Srpskog društva za naučnu fantastiku.

Neki stručnjaci, poput Zorana Živkovića, smatraju da je ime srpskog pisca naučne fantastike Konstantina Tezeusa u stvari Nedeljkovićev pseudonim.

## Bibliografija (izbor)
* *Naučnofantastični film*, Beograd, 1974. (spaljen tiraž iz cenzorskih razloga)
* „Književna obrada putovanja u svemir kao teme u američkoj naučnofantastičnoj književnosti 20. veka“. Filološki fakultet Univerziteta u Beogradu. Neobjavljen magistarski rad, odbranjen 1976.
* „Yugoslav SF“, in: Anatomy of Wonder, A Critical Guide to Science Fiction. Edited by Neil Barron. New York and London, R.R. Bowker Publishers, 1978. pp.&nbsp;571–6.
* „Stellar Parallels: Robert Silverberg, Larry Niven and Arthur C. Clarke“, in: „Extrapolation“ magazine. Kent State University Press, 1980, pp.&nbsp;348–60. Re-published in 1999 in the same publishing house.
* *Naših 110 SF godina* (brošura), samizdat, Beograd, 1983.
* *Svet naučne fantastike* (brošura), samizdat, Beograd, 1983.
* „Dr. Adder and Licentia Poetica“, in: „Science Fiction Review“ magazine, Portland, Oregon, USA. Number 55, December 1984, p.&nbsp;16.
* *Istorija srpske naučne fantastike* (brošura), samizdat, Beograd, 1985.
* *Istorija hrvatske naučne fantastike* (brošura), samizdat, Beograd, 1985.
* „Britanski i američki naučnofantastični roman 1950-1980 sa tematikom alternativne istorije (aksiološki pristup)“. Filološki fakultet Univerziteta u Beogradu. Doktorski rad, odbranjen 1994.
* „SF in Yugoslavia“, in: „Locus“ SF Magazine, Number 364, August 1991, p.&nbsp;44.
* „A Selected Bibliography of Secondary Literature Published 1992-2002 Relevant for the Study of Science Fiction“. Beograd, Philologia 2, 2004, str. 173-8.
* „O pesmi ‘Unutrašnje more’ Ursule K. Le Gvin“. Kragujevac, časopis Nasleđe Filološko-umetničkog fakulteta – FILUM-a, br. 1, maj 2004, str. 105-113.
* „Was Percy Bysshe Shelley Murdered by the British Secret Service?“. Kragujevac, Nasleđe 3, godina 2004, str. 151-152.
* „O noći 16. juna 1816. na Ženevskom jezeru“. Beograd, časopis Liber, br. 2, jul-avgust 2006, str. 28-33.
* „Academic Status of Mary Godwin Wollstonecraft Shelley in Serbia“, English Language and Literature Studies: Interfaces and Integrations, ELSII 75, International Conference to Mark the 75th Anniversary of the English Department. Volume III, Beograd, Filološki fakultet, 2007, str. 247-252.
* *Istorija britanske i američke civilizacije za studente anglistike – History of the British and American Civilization, for the Students of Anglistics.* (udžbenik na engleskom jeziku). „Utopija“, Beograd, 2007. Udžbenik. , COBISS.SR-ID 139510796

## Nagrade i priznanja
* Nagrada „Lazar Komarčić“ za prevodilački rad objavljen 1984. (*Pavane*)
* Nagrada „Lazar Komarčić“ za prevodilački rad objavljen 1985, sa Branislavom Brkićem, (*Kantikulum za Lajbovica*)
* Nagrada „Lazar Komarčić“ za prevodilački rad objavljen 1987. („U areni proze“)

## Vanjske veze
* Biobliografija autora, Udruženja građana Philología 
* Biobliografija autora, Alexandria Press  
* Biografija, Art-Anima
* Razgovor sa Aleksandrom B. Nedeljkovićem, Helly Cherry Zine
* Društvo ljubitelja fantastike „Lazar Komarčić“
* Srpsko društvo za naučnu fantastiku